STAROSLAVOV HRAM

 - akademija za preučevanje staroverskih obrednih praks

**Svetovno nazorska kozmološka skupnost UPASANA, sanjava prostost duha**

Zanjo: NVVZ Marko Hren

Vnanje gorice, Nova pot 127 c, 1351 Brezovica

Vlada republike Slovenije,

Predsednik, dr. Miro Cerar, gp.kpv@gov.si,

Kabinet predsednika vlade, gregor.krajc@gov.si, Gregorčičeva 25, SI-1000

Generalni sekretariat vlade gp.gs@gov.si , Gregorčičeva ulica 20 , p.p. 638

Ministrstvo za kulturo, **Urad za verske skupnosti**, direktor, **dr. Gregor Lesjak**, gp.mk@gov.si, gregor.lesjak@gov.si ,

Datum: 9. Sušec 2016

Zadeva: zahteve po Zakonu o dostopu do informacij javnega značaja, za pridobitev informacij, ki so nastale ob in po obisku državnega tajnika Vatikana g. Pietra Parolinija v RS, **OPOMIN in DODATNE ZAHTEVE**

Zveza: Dopis Staroslavovega hrama z dne 24. Veliki traven.2015 Predsedniku vlade in odgovor kabineta predsednika vlade z dne 24. Rožnik .2015. Dopis Kabinetu predsednika vlade z zahtevami po informacijah javnega značaja z dne 1. svečan 2016 in 21. Svečan 2016, odgovor Kabineta predsednika z dne 22..svečan.2016. Sklep vlade sprejet na 72. Redni seji vlade z dne 28.prosinec. 2016 št. 51001-2/2016/3

Spoštovani

V začetku meseca svečana je Slovenijo obiskal predstavnik Vatikana, državni tajnik Pietro Parolini. Po Zakonu o dostopu do informacij javnega značaja smo v povezanih dopisih zahtevali **vso dokumentacijo**, ki je nastala ob pripravah na to srečanje in - upoštevajoč sklepe in zaveze sprejete na srečanju, ki so bile komunicirane javnosti tudi **vse dokumente po ZDIJZ**, ki so nastali na Vladi RS in v organih/resorjih vlade **po zadevnem srečanju**. Oba naslovnika opominjamo na zadevne zahteve, ki **do današnjega dne niso bile izpolnjene in po pregledu odgovora kabineta predsednika vlade z dne 22.2. 2016 na pobudo bralcev naših spletnih strani dodajamo novo zahtevo po ZDIJZ.**.

**Nova zahteva po ZDIJZ:**

Od predsednika Vlade RS in Generalnega sekretariata Vlade RS zahtevamo vse dokumente povezane z določanjem leta 2016 kot »Svetega leta usmiljenja«. Zahtevamo dokumente, s katerimi je Vlada RS ali kak drug organ določila leto 2016 kot »Sveto leto usmiljenja«, saj je iz Izhodišč za zadevno srečanje (dokument št. 51001-2/2016/3 v sklicu) razvidno, da je Vlada RS s sklepom potrdila uredbo ene od registriranih cerkva, Bulo Papeža Frančiška ***Misericordiae vultus*** z dne 11. Aprila 2015 in tako odločitev ene od cerkva prenesla v red Republike Slovenije kot zavezujočo aktivnost (cit. Iz Sklepa Vlade RS: » *Sveto leto nosi sporočilo usmiljenja,* ***ki se mora udejanjati*** *v vseh sferah političnega in družbenega življenja, predvsem pa v medverskem dialogu…… tako Sveti sedež kot Slovenija medverskemu in medkulturnemu dialogu posvečata veliko pozornost*«.

**Po ZDIJZ sprašujemo in zahtevamo vse informacije javnega značaja, ki**

1. **V zvezi s svetim letom**, ki se **mora** po sklepu Vlade RS »udejanjati v vseh sferah političnega in družbenega življenja« zahtevamo informacije:
	1. ki pričajo o določitvi pristojnosti resorjev vlade RS, v zvezi z izvedbo in nadzorom nad izvajanjem » *svetega leta in sporočila usmiljenja v vseh sferah političnega in družbenega življenja*«;
	2. Dokumente - odločbo, sklepe ali / in druge akte Vlade RS, ki so nastali ob odločitvi, da Republika Slovenija prevzame uredbo (bulo papeža) ene od verskih organizacij in jo vključi v ureditev/ program Republike Slovenije. Iz dokumenti mora biti razviden subjekt , ki je bil pripravljavec oziroma predlagatelj gradiva.
	3. Zahtevamo vse informacije o akcijskih načrtih, programih ali drugih dokumentih, ki pričajo o pripravi programov Vlade RS v sklopu prevzema Svetega leta kot aktivnosti v Republiki Sloveniji.
2. **V zvezi z navedbo iz citiranih Izhodišč da »Tako Sveti sedež kot Slovenija medverskemu in medkulturnemu dialogu posvečata veliko pozornost**« zahtevamo vse dokumente in informacije po ZDIJZ, ki so na Vladi RS, resorjih vlade RS ali organih v sestavi nastali od prevzema mandata tekoče vlade v letu 2014, v letu 2015 in do današnjega dne in pričajo o konkretnih dejanjih, ki izkazujejo trditev, da »Slovenija medverskemu dialogu posveča veliko pozornost«. Iz tega korpusa so lahko izvzeti dokumenti o ustanovitvi in prvi seji Sveta Vlade RS za diolog o verski svobodi, saj te dokumente imamo. Te informacije potrebujemo ob dejstvu, da Vlada RS, njen predsednik in posebej Ministrstvo za kulturo do današnjega dne niso našim organizacijam v smislu konkretne »pozornosti na dialog« odgovorile na praktično nobeno pobudo v sklopu medverskega dialoga. Naj tu omenimo samo številne dopise Vladi RS v zvezi z emblematsko »medkulturnim«, »medversko dialoškim« in spravnim ter državotvornim projektom vzpostavitve Muzeja posebnega pomena z dokumenti in simboli slovenstva od poselitve do osamosvojitve - Proštija na Blejskem otoku (kar je zaveza iz Sporazuma sklenjenega med RS in Rimsko Katoliško Cerkvijo iz leta 2008) pobude predsedniku vlade in ministrstvu za kulturo za vzpostavitev mešane komisije med Vatikanom in Republiko Slovenijo za izmenjavo arhivov iz časa pokristjanjevanja Slovenije, številne druge pobude na področju medverskega dialoga, ki je potreben in nujen za mirno in spoštljivo sožitje ter dostojanstvo nosilcev predkrščanskega kulturnega in verskega izročila na naših tleh[[1]](#footnote-1). V naših dosedanjih pismih Vladi RS smo poudarjali, da je vloga institucij države Republike Slovenije pri medverskem dialogu izrednega pomena tudi ob dejstvu, da se Rimsko katoliška cerkev v Sloveniji z naslednicami predkrščanskih kozmologij, ver in nazorov ne želi pogovarjati kljub našim eksplicitnim in neposrednim vabilom in pobudam. S tem uradne inštance izpostave Vatikana v Sloveniji zanikajo načelo usmiljenja, ki se mora nanašati tudi na nosilce kozmologij in ver, ki jih je Rimsko katoliška cerkev tisočletje preganjala in tako kot na številnih drugih koloniziranih ozemljih na planetu tudi na naših tleh skoraj izkoreninila. Predkrščanske verske in kozmološke vsebine, nosilci in praktike so do danes preživeli samo zahvaljujoč dobri organiziranosti, samozaščiti in varovanju tajnosti.

Po ZDIJZ od kabineta predsednika vlade in Generalnega sekretariata Vlade RS ponovno zahtevamo vse dokumente, ki so na vladi RS in v njenih ministrstvih in službah nastali po obisku državnega tajnika Parolina v Ljubljani v povezavi z dogovori med predstavnikom Vatikana in Republike Slovenije, kot so bili objavljeni v medijih obveščanja.. Tako zahtevamo konkretno in podrobno dokumentacijo, ki priča o »konkretnem in natančnem« soočenju odprtih vprašanj o čemer je na tiskovni konferenci govoril tajnik Parolini in o nadgradnji dialoga pri reševanju odprtih vprašanj in vzpostavitev delovnih/strokovnih skupin, o čemer je v javnosti govoril predsednik Vlade RS. .Po ZDIJZ od Kabineta predsednika vlade in Generalnega sekretariata vlade zahtevamo vso razpoložljivo dokumentacijo o vsebinskih in procesnih vidikih ustanavljanja delovnih/strokovnih skupin za dialog o odprtih vprašanjih med Vlado RS in Državo Vatikan oziroma sedežem Rimsko katoliške cerkve.

Vso dokumentacijo potrebujemo kot pravni subjekt, ki ima z vlado RS odprt Dosje odprtih vprašanj, pri katerih prihaja do nerazumnih zaostankov in komunikacijskih blokad. Vso dokumentacijo potrebuje oseba v podpisu tudi za svoje delo kot izvoljen član v Svetu vlade RS za dialog o verski svobodi.

Dokumente in informacije, ki so na voljo v elektronski obliki nam prosim posredujte na naslov marko.hren@guest.arnes.si, za prevzem ostalih pa se prosim dogovorimo prek naših kontaktnih naslovov.

Z odličnim spoštovanjem,

iskrêno in iskréno, Njena vodéna in vódèna zasanjanost

NVVZ Marko Hren

**V vednost:**

* **Varuhinja človekovih pravic RS** ga. **Vlasta Nussdorfer**, Dunajska cesta 56, 1109 Ljubljana, Telefon: 01 475 00 50, 080 15 30, e-pošta: info@varuh-rs.si,
* **Urad predsednika Republike Slovenije**, urad.predsednika@up-rs.si,
* Predstavniki skupnosti po Zakonu o verski svobodi, ki so volile skupnega kandidata na volitvah v Svet vlade RS o verski svobodi.
1. Del naših predlogov je Ministrstvo za kulturo objavilo v našem pisnem prispevku za posvet o medverskem dialogu pomladi 2015 ([http://www.mk.gov.si/si/delovna\_podrocja/urad\_za\_verske\_skupnosti/posveti\_i n\_druga\_srecanja/](http://www.mk.gov.si/si/delovna_podrocja/urad_za_verske_skupnosti/posveti_in_druga_srecanja/) ). Del pobud je objavljen na spletni strani [www.upasana.si](http://www.upasana.si) [↑](#footnote-ref-1)